Girežeris (ežeras)
Girežeris (dzūk. Giražeris) – ežeras Lietuvoje, Varėnos rajone, 3 km į vakarus nuo Varėnos, Girežerio miške. Ežero ilgis iš vakarų į rytus – 0,28 km, plotis – iki 0,14 km. Altitudė 105,6 m. Krantai žemi, plačiai užpelkėję. Pakrantės kalvotos, apaugę mišku, tik pietinėje pakrantėje plyti pievos, įsikūręs Girežerio kaimas. Rytuose iš ežero išteka upelis link Merkio intako Derėžnyčios. Pavadinimas reiškia „girios ežeras“.